Maitseid on mitmeid ning kõigile ei ole minevikuga seonduv vastuvõetav. Seega tuleks olla avatud sootuks uudsematele ideedele. Kuna maailm on kiirelt muutumas, siis võiksime pakkuda omapoolse lahenduse, milline võiks olla tuleviku väikelinn, ning seda Rubiini platsil näitlikustada. Võib-olla on see ökolinn, mis kasutab keskkonnasõbralikke lahendusi ning kasvatab elanikele vajalikud ressursid ise. Võib-olla on see moodsat tehnoloogiat kasutav  kogukond, mis kaasab infotehnoloogia abil linna juhtimisse aktiivselt kodanikke. Võib-olla on tuleviku väikelinn hoopis kõrghoonestuv ning saaksime kesklinna ehitada midagi hoopis põnevat?